На Кордуну гроб до гроба
Текст пјесме у традиционалном народном осмерцу:

На Кордуну гроб до гроба,
Тражи мајка сина свога 2x 

Нашла га је, на гроб клекла,
И овако сину рекла: 2x

О мој сине, радост моја,
гдје почива младост твоја?

Отац плаче, мајка цвили,
Отвори се гробе мили

Гробак се је отворио,
Син је мајци говорио:

Не плач мила мајко моја,
Тешка ми је суза твоја

Тежа ми је суза твоја
Него црна земља моја.

Ајде мајко дому своме,
Не долази гробу моме

Ајде мајко кажи роду
Да сам пао за слободу

Иди мајко кажи роду
Да се бори за слободу.

Партизанске песме